# ACTA DE SESSIÓ DEL PLE DE L’AJUNTAMENT DE L’ALBAGÉS

Identificació de la sessió:

Identificació: 08/2011

Caràcter: Extraordinari

Data: 21 de juny 2011

Hora: a les 20:30 hores

Lloc: Sala de Plens de l’Ajuntament de l’Albagés

**Assistents:**

Albert Donés Antequera, Alcalde

Joan Juvero Iglesias, regidor

Arnau Preixens Rufé, regidor

Maria Teresa Melero Gasol, regidora

Alba Roigé Triquell, regidora

Josep Ramon Cuadrat Rey, regidor

Samuel Aris Oriol, regidor

Secretària: Alba Martí Vallès

A l’Albagés, a 21 de juny de dos mil onze. Reunit el Ple de l’Ajuntament, prèvia convocatòria, i sota la presidència del Sr. Albert Donés Antequera, un comprovada l’assistència del nombre suficient de membres per a la vàlida realització de la sessió, es passa a resoldre el següent:

**ORDRE DEL DIA**

1. Nomenament del tinent/s d’alcalde.

2. Delegació de l’Alcaldia (àrees de treball- regidories)

3. Nomenament de representants en els òrgans col·legiats dels organismes autònoms, si s’escau.

4. Designació dels membres de la Comissió Especial de Comptes.

5. Designació dels membres de la Mesa de Contractació.

6. Nomenament del tresorer de la Corporació Municipal i canvi dels clavers autoritzats per a operar mitjançant els comptes corrents oberts de la corporació.

7. Règim de sessions del ple.

8. Establiment del règim de dedicació dels membres polítics de la corporació i, del seu règim de retribucions i indemnitzacions.

9. Aprovar, si s’escau, els dos dies festius locals per l’any 2012

10. Aprovació, si s’escau, del reglament intern de la biblioteca municipal de l’Albagés

11. Donar compte dels Decrets d’Alcaldia

**DESENVOLUPAMENT DE LA SESSIÓ**

**1.- Nomenament del Tinent Alcalde**

De conformitat amb l’article 21.2 i l’article 23.3 de la Llei 7/1985, de 2 d’abril, reguladora de les bases de Règim Local, i l’article 47 del Real Decret 2568/86, de 29 de novembre, pel qual s’aprova el Reglament d’ Organització, Funcionament i Règim Jurídic de les Entitats Locals,

Mitjançant Decret d’Alcaldia de 20 de juny de 2011, el Sr. Alcalde ha acordat nomenar Tinents d’Alcalde a les següents persones:

* 1r Tinent d’Alcalde: Maria Teresa Melero Gasol
* 2n Tinent d’Alcalde Josep Ramon Cuadrat Rey

Els mateixos, substituiran a l’Alcalde, en la totalitat de les seves funcions, en els casos de vacant, absència, malaltia o impediment que impossibiliti a l’Alcalde per a l’exercici de les seves funcions.

L’Alcalde els ho notifica en aquest acte, els designats accepten el càrrec i el Ple en resta assabentat.

**2.- Delegació de l’Alcaldia (àrees de treball- regidories)**

El Sr. Alcalde, de conformitat amb l’article 23.4 de la Llei 7/1985, de 2 d’abril, reguladora de les bases de Règim Local, i l’article 43 I 63 del Real Decret 2568/86, de 29 de novembre, pel qual s’aprova el Reglament d’ Organització, Funcionament i Règim Jurídic de les Entitats Locals, dóna compte del Decret d’Alcaldia de 20 de juny de 2011, mitjançant el qual ha acordat els següents nomenaments:

1.- Àrea d’Urbanisme i Obres públiques:

* Responsable: Joan Juvero Iglesias
* Delegació específica: obres del pantà de l’Albagés

2.- Àrea de Goveranció, Pressupostos i Hisenda, Promoció Econòmica, Benestar Social i Família:

* Responsable: Maria Teresa Melero Gasol

3.- Àrea de Joventut, Agricultura, Medi Ambient i Esports:

* Responsable: Arnau Preixens Rufé

4.- Àrea de Festes i Xarxa d’aigua:

* Responsable: Josep Ramon Cuadrat Rey

5.-Àrea de Cultura, Patrimoni històric i Turisme:

* Responsable: Alba Roigé Triquell

6.- Àrea de noves tecnologies:

* Responsable: Samuel Aria Oriol
* Delegació específica: web municipal

7.- Àrea d’ensenyament i Comerç:

* Responsable: Albert Donés Antequera (Alcalde)

Els nomenats se’n donen per notificats i el ple de la corporació en resta assabentat.

**3.- Nomenament dels representants dels representants a òrgans col·legiats.**

L'alcaldia proposa nomenar representants de la Corporació en els òrgans col·legiats següents, als regidors:

·Mancomunitat d'aigües de les Garrigues:

* Representant: Arnau Preixens Rufé, regidor
* Representant: Josep Ramon Cuadrat Rey, regidor
* Suplent: Joan Juvero Iglesias, Regidor

Posada a votació l'anterior proposta s'aprova per unanimitat.

. Consell Escolar:

De conformitat amb l'article 7 de la resolució de 16 d'octubre de 1998 (DOGC 2749, de 22-10-1998) sobre la convocatòria i regulació del procés electoral per la renovació dels Consells Escolars dels centres docents públics de nivell no universitari, el senyor batlle proposa nomenar-se a ell com a representant de la Corporació per formar part del Consell Escolar del centre “CEIP Mare de Déu de Montserrat”.

Posada a votació l'anterior proposta s'aprova per unanimitat.

4. Designació dels membres de la Comissió Especial de Comptes.

D'acord amb l'establert a l'article 116 de la Llei 7/85 reguladora de les Bases del règim local i l'article 193 de la Llei 39/88, reguladora de les hisendes locals, atès l'article 20.2 de la Llei 11/1999, de 21 d'abril de modificació de la Llei 7/1985, reguladora de les bases de Règim local i l'article 48.1c) del Decret Legislatiu 2/2003 pel qual s’aprova el Text refós de la Llei municipal i de règim local de Catalunya, el senyor batlle proposa la següent composició de la Comissió Especial de Comptes:

President: Albert Donés Antequera, Alcalde

Vocal: Maria Teresa Melero Gasol, regidor

Vocal: Josep Ramon Cuadrat Rey, regidor

El Ple aprova per unanimitat del nombre legal de membres de la Corporació, la composició de la Comissió Especial de Comptes.

**5. Designació dels membres de la Mesa de Contractació.**

De conformitat amb l’article 295 de la Llei 30/2007, de 30 d’octubre, de Contractes del Sector Públic, els membres de la Mesa de Contractació, en aquells casos que sigui potestativa, serà nombrada per l’òrgan de contractació en cada cas.

El Ple ho acorda per unanimitat dels membres assistents.

**6. Nomenament del tresorer de la Corporació Municipal i canvi dels clavers autoritzats per a operar mitjançant els comptes corrents oberts de la corporació.**

D'acord amb el que estableix l'article 2.f) del Reial decret 731/93 sobre provisió de lloc de treball reservats a funcionaris amb habilitació de caràcter nacional, el senyor batlle poposa a la Sra. Maria Teresa Melero Gasol, com a tresorera de la Corporació,

S’acorda per unanimitat dels membres assistents.

La senyora Maria Teresa Melero Gasol accepta el càrrec en aquest acte.

En conseqüència el Ple acorda autoritzar la seva signatura per a la disposició de fon municipals de qualsevol compte corrent a nom de l'Ajuntament, tot indicant que per la seva disposició caldrà la signatura conjunta de tres clavers de la Corporació, que seran:

* Albert Donés Antequera, Alcalde, amb DNI 78.079.826R
* Alba Martí Vallès, Secretària-Interventora, amb DNI 47.690.645F
* Maria Teresa Melero Gasol, tresorera, amb DNI 78.088.298D

VOTACIÓ: S’acorda per unanimitat dels membres assistents.

7. Règim de sessions del ple.

D'acord amb l'establert a l'article 38/1.a del Reglament d'Organització i Funcionament de les Corporacions Locals, Reial decret 2568/1986, de 28 de novembre, s'acorda per unanimitat de tots els assistents:

Primer.- La celebració de sessions plenàries ordinàries de forma periòdica cada tres mesos.

Segon.- La celebració de sessions plenàries extraordinàries cada vegada que així es sol·liciti de conformitat amb la legislació vigent.

**8. Establiment del règim de dedicació dels membres polítics de la corporació i, del seu règim de retribucions i indemnitzacions**

A proposta de l’Alcaldia, es proposa fixar el quilometratge a 0,30 € per quilòmetre.

Igualment es proposa com a indemnització per assistència a reunions i/o gestions municipals les següents quanties:

Indemnització per hora..........................8,00 euros

El Ple de la Corporació ho aprova per unanimitat.

**9. Aprovar, si s’escau, els dos dies festius locals per l’any 2012.**

De conformitat a l’article 46 del Reial Decret 2001/1983, de 28 de juliol, el Ple de la corporació acorda fixar les dues festes locals per a l’any 2012, els dies 20 de gener i 23 d’abril.

Així mateix, el Ple acorda notificar aquest acord al Departament d’Empresa i Ocupació, per al seu coneixement i efecte.

S’aprova per unanimitat dels membres assistents.

**10. Aprovació, si s’escau, del reglament intern de la biblioteca municipal de l’Albagés.**

Atès que recentment s’ha procedit a l’obertura de la Biblioteca municipal de l’Albagés,

Atesa la necessitat d’establir un reglament que reguli el funcionament del servei de la Biblioteca Municipal i el projecte de reglament efectuat,

El Ple de la Corporació acorda aprovar l’esmentat projecte per unanimitat dels membres assistents.

S’annexa a aquesta acta, i als efectes oportuns, el Reglament intern de la Biblioteca municipal de l’Albagés. .

11. Donar compte dels Decrets d’Alcaldia

Es procedeix a la lectura dels Decrets que van des del Decret d’Alcaldia número 33/2011 al 58/2011.

El Ple en resta assabentat.

I sense cap més assumpte a tractar, s’aixeca la sessió quan són les 09:00 hores de la nit, de la qual s’estén la present acta.

L’Alcalde, En dóna fe,

La Secretària,

Albert Donés Antequera Alba Martí Vallès